2007. május 26-án Steve McClaren bejelentette, hogy kapitánysága alatt először behívja Beckhamet a válogatottba. Anglia Brazília elleni mérkőzésén, mely az új Wembley-stadion nyitómérkőzése is volt egyben, a kezdőcsapatba nevezte. Ezt jó teljesítménnyel hálálta meg Beckham, és a második félidőben előkészítette az új csapatkapitány, John Terry gólját. Úgy tűnt, Anglia megnyerheti a mérkőzést, ám az újonc Diego az utolsó pillanatokban kiegyenlítette a mérkőzést. Anglia következő mérkőzése egy 2008-as Eb selejtező volt Észtország ellen, melyen Beckham gólpasszt adott Michael Owen-nek és Peter Crouch-nak 3–0-s győzelemhez segítve csapatát.